open-index/open-wikipedia-markdown huggingface dataset:
Κωνσταντίνος Μουσούρος

Ο **Κωνσταντίνος Μουσούρος-Πασάς** (1807-1891) ήταν ελληνικής καταγωγής διπλωμάτης της Οθωμανικής Αυτοκρατορίας.

## Βιογραφικά στοιχεία
Γεννήθηκε στη Κωνσταντινούπολη και καταγόταν από την αρχοντική Κρητική - Φαναριώτικη οικογένεια των Μουσούρων που είχε ρίζες στο Βυζαντινή Αυτοκρατορία. Ήταν γιος του Στέφανου Μουσούρου και της Κασσάνδρας, και αδελφός του Παύλου Μουσούρου. Διετέλεσε πρέσβης της Οθωμανικής Αυτοκρατορίας στην Ελλάδα, από το 1834 μέχρι 1848, επί Βασιλείας του Όθωνα και στη συνέχεια στη Βιέννη, το Λονδίνο, και το Τορίνο. 

Υπήρξε σθεναρός υπερασπιστής των Οθωμανικών συμφερόντων και διαδραμάτισε πρωταγωνιστικό ρόλο στα δύο διπλωματικά επεισόδια που έγιναν γνωστά με το όνομα Μουσουρικά, το 1846, μετά από επεισόδιο με τον υπασπιστή του Όθωνα Τσάμη Καρατάσσου και ακολούθως με προσβολές από τον ίδιο τον Όθωνα σε επίσημη δεξίωση, που επέφερε διαμαρτυρίες της τουρκικής πλευράς, αποχώρηση του πρέσβυ και διακοπή των διπλωματικών σχέσεων των δύο χωρών, περίπου για ένα χρόνο. 
Μετά την αποκατάσταση των σχέσεων και την επάνοδό του στην Αθήνα, στις 23 Απριλίου του 1848 εκδηλώθηκε απόπειρα δολοφονίας του με συνέπεια να τραυματιστεί ελαφρά και να ακολουθήσει νέα ένταση στις διπλωματικές σχέσεις. Τελικά τον ίδιο χρόνο μετατέθηκε στη Βιέννη όπου και παρέμεινε μέχρι το 1867.

Ο Κωνσταντίνος Μουσούρος ή Κωστάκης Μουσούρος υπήρξε και λόγιος ελληνομαθής όπου μετέφρασε σε έμμετρη αρχαιοπρεπή διάλεκτο την *[[Θεία Κωμωδία]]* του Δάντη, την οποία και εξέδωσε στο Λονδίνο το 1883.
Ήταν παντρεμένος και είχε έναν γιό, τον Στέφανο Μουσούρο, τον μετέπειτα Ηγεμόνα της Σάμου, που έλαβε σύζυγο την κόρη του σπουδαίου εθνικού ευεργέτη από την Αίγυπτο (εκ Λήμνου) Σερ Τζον Αντωνιάδη.

## Δείτε επίσης
* Μουσουρικά

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.13ος, σελ.850.
* Σ. Παπαγεωργίου, Από το γένος στο έθνος, Παπαζήση, Αθήνα 2005, σ. 435-439, 443.

## Εξωτερικοί Σύνδεσμοι
* Δάντου ο Άδης. Μετάφρασις Κωνσταντίνου Μουσούρου
* Δάντου το Καθαρτήριον, μετάφρασις Κωνσταντίνου Μουσούρου
* Δάντου, Ο Παράδεισος, μετάφρασις Κωνσταντίνου Μουσούρου

## Παραπομπές


Μουσουρος
Μουσουρος
Κατηγορία:Μέλη της Γερουσίας της Οθωμανικής Αυτοκρατορίας
Εθνική κάσσα

Η **Εθνική κάσσα** ήταν η επίσημη ονομασία ειδικού ταμείου εισφορών για την οικονομική ενίσχυση της Φιλικής Εταιρείας που συστάθηκε το 1820 από τον Αλέξανδρο Υψηλάντη κατ' απομίμηση του «Κιβωτίου Ελέους» που είχε συστήσει το 1819 οΠατριάρχης Γρηγόριος ο Ε΄.
## Ιστορικό
Παρ' όλες τις προσπάθειες του Αλέξανδρου Υψηλάντη, ο οποίος είχε απευθύνει σχετικές εγκυκλίους προς τους απανταχού τότε Έλληνες, η «Εθνική κάσσα» δεν ευδοκίμησε, με αποτέλεσμα να συγχωνευθεί με το ταμείο της εφορίας της Φιλικής Εταιρείας της Κωνσταντινούπολης. Κατά τη διάρκεια της λειτουργίας της πραγματοποιήθηκαν αρκετοί έρανοι υπέρ αυτής με διάφορα προσχήματα όπως για την ίδρυση σχολείων, νοσοκομείων κλπ. Τα ποσά όμως που συλλέγονταν —αν και δεν δημοσιοποιήθηκαν— διαθέτονταν πραγματικά υπέρ των σκοπών της Φιλικής Εταιρείας.
## Σημειώσεις
* Παρόμοιο περίπου ταμείο με το όνομα «κάσσα» δημιουργήθηκε και στις Σπέτσες για τις ανάγκες των ναυτικών. Αυτό αποτέλεσε και την πρώιμη ιδέα της ασφάλισης των Ναυτικών, που υλοποίησε αργότερα η Βασίλισσα Αμαλία δημιουργώντας το Ναυτικό Απομαχικό Ταμείο, γνωστό ως Ν.Α.Τ.

## Παραπομπές


Κατηγορία:Φιλική Εταιρεία
Κατηγορία:Ελληνική Επανάσταση του 1821
Πήξη

[μικρογραφία|Σχηματισμός πάγου λόγω υψηλής υγρασίας και χαμηλών θερμοκρασιών. Παρατηρήθηκε στις 26 Φεβρουαρίου 2005, στο Akureyri της [Ισλανδίας.]]
**Πήξη** ή **στερεοποίηση**, τόσο στη Φυσική όσο και στη Χημεία ονομάζεται η μετατροπή ενός ρευστού (υγρού ή αερίου) σε στερεό, αποτελεί δε μια από τις αλλαγές φάσεων της φυσικής μορφής της ύλης (κατάσταση της ύλης).

Όταν ψύχεται ένα υγρό, οι δυνάμεις μεταξύ των σωματιδίων που το συγκροτούν, γίνονται όλο και πιο ισχυρές καθώς μειώνεται η κίνησή των μορίων (μοριακή κίνηση) έτσι ώστε τελικώς το υγρό στερεοποιείται. Μια καθαρή ουσία παγώνει (στερεοποιείται) στην ίδια πάντα θερμοκρασία, η οποία ονομάζεται σημείο πήξης ή θερμοκρασία πήξης.

Για παράδειγμα, το χημικά καθαρό νερό παγώνει (στερεοποιείται) στους 0 &deg;C (ή 32 &deg;F).

Το σημείο πήξης είναι η θερμοκρασία στην οποία συντελείται η στερεοποίηση, όταν η πίεση υπό την οποία εξελίσσεται η διαδικασία ισούται με μία ατμόσφαιρα (ίση δηλαδή με την πίεση σε κανονικές συνθήκες). Το σημείο πήξης ισούται, συνήθως, με το σημείο τήξης για την ίδια χημική ουσία (χημικό στοιχείο ή χημική ένωση). Εξαιρέσεις υλικών, για τα οποία διαφοροποιούνται τα δύο αυτά σημεία αλλαγής της κατάστασης ρευστότητας της ύλης, αποτελούν κάποια μείγματα ή κάποιες οργανικές ενώσεις όπως τα λίπη, όπου το σημείο πήξης είναι χαμηλότερο του σημείου τήξης.

Στα άμορφα στερεά, όπως το γυαλί και κάποια άμορφα πολυμερή, δεν υπάρχει ένα καλά καθορισμένο σημείο πήξης, αλλά υφίσταται ένα εύρος θερμοκρασιών στο οποίο γίνεται η μετάβαση από συμπεριφορά ρευστού σε συμπεριφορά στερεού, σε μια διαδικασία που ονομάζεται υαλώδης μετάπτωση. Η στερεοποίηση στα άμορφα στερεά δεν αποτελεί μια με την αυστηρή έννοια αλλαγή φάσης. Προσδιορίζεται (συμβατικά) μια θερμοκρασία υαλώδους μετάπτωσης, συνήθως ως το σημείο τομής των καμπυλών θερμοκρασίας-πυκνότητας που χαρακτηρίζουν τη ρευστή και στερεή κατάσταση αντίστοιχα. Το σημείο υαλώδους μετάπτωσης είναι πάντα χαμηλότερο του αντίστοιχου σημείου πήξης (αν υπάρχει τέτοιο, δηλαδή αν υπάρχει και κρυσταλλική μορφή του υπό εξέταση στερεού).

Η πήξη ειδικά στη μεταλλουργία αποτελεί μείζονος σημασίας στάδιο τόσο στη διαδικασία της χύτευσης όσο και της συγκόλλησης μετάλλων και κραμάτων, όπου παρεμβαίνουν πολλοί παράμετροι στη διαδικασία του μετασχηματισμού τους, όπως π.χ. μεταβολή του όγκου τους, η ανακατανομή των δομικών μονάδων τους κ.λπ.

## Δείτε επίσης
* Κρυοσκοπία

## Παραπομπές


Κατηγορία:Κατάσταση της ύλης
Κατηγορία:Φαινόμενα
Χελιανά Ρεθύμνης

Τα **Χελιανά** είναι οικισμός της Κοινότητας Δοξαρού του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Αναφέρονται για πρώτη φορά από τον Μιχαήλ Χουρμούζη Βυζάντιο το 1842. Κατά την Απογραφή του 1881 είχε 117 κατοίκους, το 1920 105 κατοίκους, το 1940 135 κατοίκους, το 1951 157 κατοίκους, το 1961 172 κατοίκους, το 1971 129 κατοίκους, το 1981 122 κατοίκους, το 1991 72 κατοίκους, το 2001 57 κατοίκους και το 2011 69 κατοίκους. Οι κάτοικοι ασχολούνται κυρίως με την κτηνοτροφία και τη γεωργία.

Η εκκλησία του χωριού είναι αφιερωμένη στον Άγιο Γεώργιο. Πρόκειται για παλιά βυζαντινή εκκλησία ιστορικού και τουριστικού ενδιαφέροντος. Εκκλησιαστικά υπάγεται στην Δ΄ Αρχιερατική Περιφέρεια της Ιεράς Μητροπόλεως Ρεθύμνης και Αυλοποτάμου, της Εκκλησίας της Κρήτης.

Από τα Χελιανά καταγόταν ο λυράρης Νίκος Σωπασής.

## Βιβλιογραφία
* *Νέα Δομή*, τόμος 10, σελ. 223
* Μιχάλη Τρούλη: *Μυλοπόταμος*, Ρέθυμνο 2017, σσ. 192-193

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου
Ιδομενέας

Στην Ελληνική μυθολογία, ο **Ιδομενέας** (

## Πηγές
*  (Ιταλικά)
*Achterberg, Winfried; Best, Jan; Enzler, Kees; Rietveld, Lia; Woudhuizen, Fred, The Phaistos Disc: A Luwian Letter to Nestor, Publications of the Henry Frankfort Foundation vol XIII, Dutch Archeological and Historical Society, Amsterdam 2004.
*Apollodorus, The Library with an English Translation by Sir James George Frazer, F.B.A., F.R.S. in 2 Volumes, Cambridge, MA, Harvard University Press; London, William Heinemann Ltd. 1921. 
*Gaius Julius Hyginus, Fabulae from The Myths of Hyginus translated and edited by Mary Grant. University of Kansas Publications in Humanistic Studies. 
*Homer, The Iliad with an English Translation by A.T. Murray, Ph.D. in two volumes. Cambridge, MA., Harvard University Press; London, William Heinemann, Ltd. 1924. 
*Homer, Homeri Opera in five volumes. Oxford, Oxford University Press. 1920. 
*Quintus Smyrnaeus, The Fall of Troy translated by Way. A. S. Loeb Classical Library Volume 19. London: William Heinemann, 1913. 
*Quintus Smyrnaeus, The Fall of Troy. Arthur S. Way. London: William Heinemann; New York: G.P. Putnam's Sons. 1913. 
*Publius Vergilius Maro, Aeneid. Theodore C. Williams. trans. Boston. Houghton Mifflin Co. 1910.
*Publius Vergilius Maro, Bucolics, Aeneid, and Georgics. J. B. Greenough. Boston. Ginn & Co. 1900.

Ιδομενέας
Κατηγορία:Μυθικοί βασιλείς της Κρήτης
Κατηγορία:Μνηστήρες της Ωραίας Ελένης
Κατηγορία:Ανθρωποθυσία
Τήξη

**Τήξη** ονομάζεται η φυσική διαδικασία κατά την οποία ένα στερεό υλικό μετατρέπεται σε υγρό, συνήθως με την εφαρμογή θερμότητας ή πίεσης. Αποτελεί μια από τις αλλαγές φάσεων της φυσικής μορφής της ύλης (κατάσταση της ύλης).

Καθώς θερμαίνεται ένα στερεό τα σωματίδια που το συίζουν να ταλαντώνονται όλο και ταχύτερα. Έτσι σιγά σιγά  υπερνικούν τις μεταξύ τους ελκτικές δυνάμεις που τα συγκρατούν στις πρότερες θέσεις ισορροπίας τους με αποτέλεσμα το στερεό να λιώνει. Μια καθαρή στερεή ουσία θα λιώσει σε καθορισμένη θερμοκρασία που λέγεται σημείο τήξης ή «θερμοκρασία τήξης».

Συνήθως το σημείο τήξης δίνεται σε κανονικές συνθήκες  ατμοσφαιρικής πίεσης και είναι το ίδιο  με το σημείο πήξης για την ίδια πάντα ουσία.

Κατά τη διάρκεια της τήξης ενός στερεού, η θερμοκρασία μένει σταθερή στη θερμοκρασία τήξης αυτού του υλικού, διότι το υλικό απορροφά θερμότητα για να αλλάξει κατάσταση. Αυτή ονομάζεται λανθάνουσα θερμότητα. Ένα παράδειγμα τήξης είναι τα παγάκια τα οποία λιώνουν και μετατρέπονται σε νερό.

## Εξωτερικοί σύνδεσμοι
* 
* 

Κατηγορία:Κατάσταση της ύλης
Κατηγορία:Φαινόμενα
Indonesia Raya

To **Indonesia Raya** (*Μεγάλη Ινδονησία*) είναι ο εθνικός ύμνος της Ινδονησίας. Το τραγούδι παρουσιάστηκε για πρώτη φορά από το συνθέτη του, Wage Rudolf Supratman (W. R. Supratman), στις 28 Οκτωβρίου 1928 σε μια συνάντηση νέων στη Μπατάβια, μετέπειτα Τζακάρτα. Το τραγούδι σηματοδότησε τη γέννηση του εθνικού κινήματος στην Ινδονησία. Επιλέχτηκε ως εθνικός ύμνος, όταν η Ινδονησία κήρυξε την ανεξαρτησία της στις 17 Αυγούστου 1945.

## Στίχοι στα ινδονησιακά

:Indonesia, tanah airku, tanah tumpah darahku
:Di sanalah aku berdiri, jadi pandu ibuku
:Indonesia, kebangsaanku, bangsa dan tanah airku
:Marilah kita berseru, "Indonesia bersatu!"

:Hiduplah tanahku, hiduplah neg'riku,
:Bangsaku, rakyatku, semuanya
:Bangunlah jiwanya, bangunlah badannya
:Untuk Indonesia Raya!

**Ρεφρέν**
:Indonesia Raya, merdeka, merdeka!
:Tanahku, neg'riku yang kucinta
:Indonesia Raya, merdeka, merdeka!
:Hiduplah Indonesia Raya!

:Indonesia Raya, merdeka, merdeka!
:Tanahku, neg'riku yang kucinta
:Indonesia Raya, merdeka, merdeka!
:Hiduplah Indonesia Raya!

## Μετάφραση στα ελληνικά

:Ινδονησία πατρίδα μου, το χώμα που χύνω το αίμα μου
:Στέκομαι εδώ, σαν στατιώτης της μητέρας πατρίδας μου
:Ινδονησία η εθνικότητά μου, το έθνος και η χώρα μου
:Ας φωνάξουμε δυνατά "Ενωμένη Ινδονησία!"

:Ζήσε τη χώρα μου, ζήσε το κράτος μου,
:το έθνος μου, το λαό μου, όλα
:Χτίσε το πνεύμα, χτίσε τα σώματα 
:για τη Μεγάλη Ινδονησία

**Ρεφρέν**
:Μεγάλη Ινδονησία, ανεξάρτητη και ελεύθερη!
:η πατρίδα μου, η χώρα που αγαπώ
:Μεγάλη Ινδονησία, ανεξάρτητη και ελεύθερη!
:Ζήτω η Μεγάλη Ινδονησία!

:Μεγάλη Ινδονησία, ανεξάρτητη και ελεύθερη!
:η πατρίδα μου, η χώρα που αγαπώ
:Μεγάλη Ινδονησία, ανεξάρτητη και ελεύθερη!
:Ζήτω η Μεγάλη Ινδονησία!

## Δείτε επίσης
* Κατάλογος εθνικών ύμνων

## Εξωτερικοί σύνδεσμοι
*ύμνος στο nationalanthems.info

Κατηγορία:Εθνικοί ύμνοι
Κατηγορία:Εθνικά σύμβολα της Ινδονησίας
Κεντρικές Φυλακές Λευκωσίας

Οι **Κεντρικές φυλακές Λευκωσίας** είναι σωφρονιστικό ίδρυμα της Κύπρου και μουσειακός χώρος. Χτίστηκαν από τους Άγγλους το 1894 και χρησιμοποιούνταν έως το 1955 ως χώρος κράτησης όσων καταδικάζονταν από τα δικαστήρια σε φυλάκιση, αλλά και ως χώρος προσωρινής κράτησης προσώπων με βάση δικαστικό διάταγμα.

Εκεί βρίσκονται και τα "Φυλακισμένα Μνήματα", το κοιμητήριο των δεκατριών αγωνιστών της ΕΟΚΑ. Ο χώρος των μνημάτων είναι επισκέψιμος και αποτελεί μουσείο του απελευθερωτικού αγώνα.

## Κρατούμενοι της ΕΟΚΑ
Κατά τη διάρκεια του αγώνα της ΕΟΚΑ φυλακίστηκαν 1.104 αγωνιστές, από τους οποίους οι 820 ηλικίας άνω των 18 και 284 ανήλικοι. Οι γυναίκες πολιτικοί κατάδικοι ήταν 76, οι καταδικασθέντες σε θάνατο, των οποίων η ποινή μετατράπηκε σε ισόβια δεσμά ή πολυετή φυλάκιση, ήταν 30 και οι καταδικασθέντες σε ισόβια 43.

## Παραπομπές


Κατηγορία:Μουσεία Απελευθερωτικού αγώνα της Κύπρου
Λευκωσιας
Κατηγορία:Κτίρια και κατασκευές στη Λευκωσία
Αλγεβρικό στοιχείο

Έστω  K/L   επέκταση σωμάτων. Ένα στοιχείο k \in K  καλείται **αλγεβρικό στοιχείο** πάνω από το  L  (*algebraic element over L*) αν είναι ρίζα ενός μη μηδενικού πολυωνύμου με συντελεστές από το L, δηλαδή a_nk^n+a_{n-1}k^{n-1}+...a_1k+a_0=0  όπου a_i \in L  και τουλάχιστον ένα από αυτά είναι διάφορο του μηδενός.

Αν δεν υπάρχει τέτοιο πολυώνυμο, τότε το k καλείται **υπερβατικό στοιχείο** πάνω από το L (*transcedental element over L*).

Οι έννοιες του αλγεβρικού αριθμού και του υπερβατικού αριθμού είναι ειδικές περιπτώσεις των προαναφερθεισών εννοιών του αλγεβρικού και υπερβατικού στοιχείου πάνω από ένα σώμα L αντίστοιχα, όπου  K=\mathbb{C}  και  L=\mathbb{Q} .

## Παραδείγματα

*Ο  \sqrt{2} είναι αλγεβρικό στοιχείο πάνω από το \mathbb{Q} καθώς είναι ρίζα του πολυωνύμου p(t)=t^2-2 \in \mathbb{Q}[t].

*Η φανταστική μονάδα i είναι αλγεβρικό στοιχείο πάνω από το \mathbb{Q} καθώς είναι ρίζα του πολυωνύμου p(t)=t^2+1 \in \mathbb{Q}[t].

*Ο π είναι υπερβατικός αριθμός αλλά αλγεβρικό στοιχείο πάνω από το \mathbb{R}.

## Εξωτερικοί σύνδεσμοι
*English - Greek Dictionary of Pure and Applied Mathematics Εθνικό Μετσόβιο Πολυτεχνείο
*Αγγλοελληνικό Λεξικό Μαθηματικής Ορολογίας - Πανεπιστήμιο Κύπρου
*ΑΓΓΛΟΕΛΛΗΝΙΚΟ. ΛΕΞΙΚΟ. ΜΑΘΗΜΑΤΙΚΩΝ. ΟΡΩΝ Αριάδνη Καλογερόπουλου. Μίλτος Γκίκας — Δ. Καραπαννακης — Μ. Λάμπρου.

## Βιβλιογραφία
* 
* 
* 
* 
* 
* 

## Παραπομπές

Κατηγορία:Αφηρημένη άλγεβρα
Κατηγορία:Αλγεβρική θεωρία αριθμών
Δακτύλιος ακεραίων

Έστω Κ ένα αριθμητικό σώμα. Ως δακτύλιο ακεραίων του Κ (**ring of integers of K **) ορίζουμε  το   σύνολο \mathfrak{O} _K = K \bigcap \mathbb{B}. Το σύνολο αυτό είναι δακτύλιος ως υποδακτύλιος του \mathbb{C} καθώς τα K,\mathbb{B} είναι υποδακτύλιοι του \mathbb{C}.Ακόμα επειδή \mathbb{Z} \subset \mathbb{Q} \subset K και \mathbb{Z} \subset \mathbb{B}  έπεται άμεσα ότι \mathbb{Z} \subset \mathfrak{O}_K.

κατηγορία:Θεωρία δακτυλίων
κατηγορία:αλγεβρική θεωρία αριθμών
Τετραγωνικό σώμα

Ως τετραγωνικό σώμα (**quadratic field**) ορίζουμε ένα σώμα αριθμών K βαθμού 2 επί του \mathbb{Q}.Επομένως  K=\mathbb{Q}(\theta) όπου ο θ είναι αλγεβρικός ακέραιος και degIrr(\theta,\mathbb{Q})=2.

Εύκολα αποδυκνείεται οτι κάθε τετραγωνικό σώμα είναι της μορφής \mathbb{Q}(\sqrt{d}) όπου d \in \mathbb{Z} και o d είναι ελεύθερος τετραγώνου. Αν d > 0 το σώμα ονομάζεται **πραγματικό τετραγωνικό σώμα** ενώ αν d < 0 τότε ονομάζεται **μιγαδικό τετραγωνικό σώμα**.

Τα τετραγωνικά σώματα αρχικά μελετήθηκαν ως μέρος της θεωρίας των τετραγωνικών μορφών.

Γενικότερα για τους αριθμοθεωρητικούς ενδιαφέρον παρουσιάζει η γνώση του αριθμού κλάσεων ενός σώματος αριθμών. Το **θεώρημα των Stark-Steiger** (Σταρκ-Στάιγκερ) μας λέει ότι

:Αν *d* < 0, τότε ο αριθμός κλάσεων του **Q**(√ *d*) είναι ίσος με 1 αν και μόνο αν *d* = &minus;1, &minus;2, &minus;3, &minus;7, &minus;11, &minus;19, &minus;43, &minus;67, or &minus;163.

Αντίστοιχο θεώρημα για τα πραγματικά τετραγωνικά σώματα δεν είναι γνωστό.

Κατηγορία:Θεωρία σωμάτων
Κατηγορία:Αλγεβρική θεωρία αριθμών
Ρον Έλνταρντ

Ο **Ρόναλντ Τζέισον Έλνταρντ** (αγγλικά: *Ronald Jason "Ron" Eldard*, 20 Φεβρουαρίου 1965) είναι Αμερικανός ηθοποιός.

## Βιογραφία
Ο "Ρον" γεννήθηκε στο Λονγκ Άιλαντ της Νέας Υόρκης. Είναι ο έκτος από τα επτά παιδιά της οικογένειας. Η μητέρα του πέθανε όταν ήταν ακόμη παιδί, και ο ίδιος καθώς και τα αδέρφια του χωρίστηκαν και έμειναν με διάφορους συγγενείς.

Αποφοίτησε από τη Δραματική Σχολή του φημισμένου *New York High School for the Performing Arts*.

Πριν ασχοληθεί με την υποκριτική, ήταν μποξέρ.

Είχε σχέση με την ηθοποιό Τζουλιάνα Μάργκουλις, με την οποία συμπρωταγωνίστησε στην τηλεοπτική σειρά του NBC, *E.R* (*Στην εντατική*), καθώς και στην ταινία *Ghost Ship*. Η σχέση τους έληξε το 2003.

Το κινηματογραφικό του ντεμπούτο έγινε το 1989 στην κωμωδία *True Love*.

Στο θέατρο, πρωταγωνίστησε σε παραγωγές του Μπρόντγουεϊ, όπως *On the Waterfront*, *Biloxi Blues* και *Death of a Salesman*.

Στις 9 Ιανουαρίου, 2006 ενσάρκωσε για πρώτη φορά το ρόλο του Πατέρα Φλυν στην βραβευμένη με Τόνυ και Πούλιτζερ παραγωγή του Μπρόντγουεϊ  *Doubt*, μαζί με την γνωστή Βρετανίδα ηθοποιό Αϊλίν Άτκινς.

## Επιλεγμένη φιλμογραφία
* *Freedomland* (2006) 
* *Blind Justice* (2005)
* *Fathers and Sons* (2004)
* *House of Sand and Fog* (*[[Σπίτι από άμμο και ομίχλη]]* (2003)
* *Ghost Ship* (*Το στοιχειωμένο πλοίο*) (2002)
* *Just a Kiss* (2002)
* *Black Hawk Down* (Μαύρο γεράκι:η κατάρριψη*) (2001)
* *Mystery, Alaska* (1999)
* *The Runner* (1999)
* *Deep Impact* (*Ολέθρια σύγκρουση*) (1998)
* *Delivered* (1998)
* *Sleepers* (1996)
* *The Last Supper'' (1995)

## Παραπομπές


## Εξωτερικοί σύνδεσμοι
* Ron Eldard Fan Site  Ιστοσελίδα θαυμαστών με μεγάλο αρχείο φωτογραφιών, συνεντεύξεων και κριτικών
*Ο Ρον Έλνταρντ στο Rotten Tomatoes 

Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Εξάχνωση

thumb|200px|Παράδειγμα συσκευής εξάχνωσης. Συνήθως κρύο νερό κυκλοφορείται σε δοκιμαστικό σωλήνα ώστε να γίνει δυνατή η απόθεση του επιθυμητού μίγματος.<br />'''1''' Είσοδος νερού ψύξης '''2''' Έξοδος νερού ψύξης '''3''' Κενό/Σωλήνας αερίου '''4''' Θάλαμος εξάχνωσης '''5''' Εξαχνωμένο μείγμα '''6''' Αργό υλικό '''7''' Εξωτερική θέρμανση
**Εξάχνωση**, τόσο στη φυσική όσο και στη χημεία, ονομάζεται η μετατροπή στερεού απ' ευθείας σε αέριο, χωρίς να περάσει από την ενδιάμεση υγρή κατάσταση. Αποτελεί μια από τις αλλαγές φάσεων της φυσικής μορφής της ύλης (κατάσταση της ύλης).

Κάτω από κανονικές συνθήκες πίεσης οι περισσότερες χημικές ενώσεις, και γενικά τα περισσότερα στερεά, σε διαφορετικές θερμοκρασίες βρίσκονται σε διαφορετική κατάσταση ύλης. Στα σώματα αυτά, η μετάβαση από την στερεά στην αέρια κατάσταση γίνεται αφού το σώμα ή η ουσία μεταβεί πρώτα στην υγρή κατάσταση.

## Παραδείγματα
Υπάρχουν ορισμένες χημικές ενώσεις οι οποίες, σε κανονικές συνθήκες πίεσης, δεν μπορούν να υπάρξουν σε υγρή κατάσταση. Γνωστό παράδειγμα είναι η ναφθαλίνη που χρησιμοποιείται για την προστασία από τον σκώρο. Άλλο παράδειγμα είναι το στερεό διοξείδιο του άνθρακα, που είναι γνωστό και σαν *[[ξηρός πάγος]]*, το οποίο σε κανονικές συνθήκες πίεσης μετατρέπεται κατ' ευθείαν σε αέριο στους -78,5 °C. 

## Μέθοδοι
Για κάθε ουσία η **εξάχνωση** μπορεί να επιτευχθεί σε συνθήκες πίεσης και θερμοκρασίας στις οποίες η συγκεκριμένη ουσία δεν μπορεί να βρεθεί σε υγρή κατάσταση. Οι συνθήκες αυτές καθορίζονται από το τριπλό σημείο της. Η **εξάχνωση** χρησιμοποιείται για τον καθαρισμό χημικών ενώσεων οι οποίες έχουν υψηλή θερμοκρασία βρασμού, με αποτέλεσμα να είναι ασύμφορη η απόσταξή τους. Στον καθαρισμό των οργανικών ενώσεων συνήθως χρησιμοποιείται αντλία κενού, καθώς το τριπλό σημείο της πλειονότητας των οργανικών ενώσεων βρίσκεται σε πίεση μικρότερη από την ατμοσφαιρική.

## Αντίστροφη διαδικασία
Η αντίστροφη διαδικασία της εξάχνωσης, όπου ένα αέριο υποβάλλεται σε μια αλλαγή φάσης σε στερεά μορφή, ονομάζεται **εναπόθεση**. 

## Δείτε επίσης
* Εξάτμιση
* Τάση ατμών
* Διάγραμμα φάσεων καθαρής ουσίας

## Βιβλιογραφία
* Caroll, J. (2014). Natural Gas Hydrates. p. 16. ISBN 9780128005750.
* Staff writer(s) (2015). «what solid go through sublimation?». National Science Foundation and UCSB School-University partnership.
* Pavia, D. (2005). Introduction to organic laboratory technique. pp. 781–782. ISBN 978-0534408336.
* Girard, James (2011). Criminalistics: Forensic Science, Crime and Terrorism. Jones & Bartlett Learning. pp. 143–144. ISBN 978-0-7637-7731-9.
* R. B. King Organometallic Syntheses. Volume 1 Transition-Metal Compounds; Academic Press: New York, 1965. ISBN 0-444-42607-8.
* Harwood, Laurence M.; Moody, Christopher J. (1989). Experimental organic chemistry: Principles and Practice (Illustrated ed.). WileyBlackwell. pp. 154–155. ISBN 978-0-632-02017-1.

## Εξωτερικοί σύνδεσμοι
* 
* 

Κατηγορία:Θερμοδυναμική
Κατηγορία:Εργαστηριακές τεχνικές
Κατηγορία:Κατάσταση της ύλης
Αμπντελαζίζ Μπελχαντέμ

Ο **Αμπντελαζίζ Μπελχαντέμ** ή **Μπελκαντέμ** () είναι Αλγερινός πολιτικός.

Γεννήθηκε στις 8 Νοεμβρίου 1945. Από το 1990 μέχρι το 1991 ήταν Πρόεδρος του Κοινοβουλίου της Αλγερίας, ενώ από το 2000 ως το 2005 ήταν υπουργός Εξωτερικών. Έγινε Πρωθυπουργός έπειτα από την αποχώρηση του Αχμέτ Ουγιαχία, στις 24 Μαΐου 2006. 

Στις 2 Ιουνίου 2007 υπέβαλε την παραίτηση της κυβέρνησής του. Μια νέα κυβέρνηση σχηματίστηκε έπειτα από δύο ημέρες, με επικεφαλής τον ίδιο. Τον διαδέχθηκε στην πρωθυπουργία ο Αχμέτ Ουγιαχία..

## Παραπομπές


Κατηγορία:Πρωθυπουργοί της Αλγερίας
Κατηγορία:Υπουργοί εξωτερικών της Αλγερίας
Κατηγορία:Πρόεδροι του Συμβουλίου Ασφαλείας του ΟΗΕ
Συμπύκνωση

**Συμπύκνωση** τόσο στη Φυσική όσο και στη Χημεία ονομάζεται η μετατροπή αερίου σε υγρό ή στερεό. Η συμπύκνωση αποτελεί δε μια από τις αλλαγές φάσεων της φυσικής μορφής της ύλης. Γενικότερα, ο όρος χαρακτηρίζει αυξημένη πυκνότητα ύλης.

Καθώς ψύχεται ένα αέριο τα σωματίδια που το συγκροτούν αρχίζουν να ταλαντώνονται πολύ επιβραδυντικά. Έτσι σιγά σιγά ισχυροποιούνται οι μεταξύ τους ελκτικές δυνάμεις με αποτέλεσμα το αέριο να συμπυκνώνεται σε υγρό. Η συμπύκνωση γίνεται σε θερμοκρασίες από το σημείο βρασμού και κάτω.
Για παράδειγμα το οξυγόνο συμπυκνώνεται στους -183° C (ή -297° F). Αν αυξηθεί η πίεσή του, τότε θα συμπυκνωθεί σε χαμηλότερη θερμοκρασία.
Χαρακτηριστικό παράδειγμα συμπύκνωσης ατμού είναι όταν η λάβα ενός ηφαιστείου φθάνει στη θάλασσα. Ενώ η επιφάνεια της θάλασσας δείχνει να βράζει, ο ανερχόμενος ατμός συμπυκνώνεται σε νέφη υδρατμών.

Η συμπύκνωση διακρίνεται σε δύο είδη: την υγροποίηση και την απόθεση. Στο πρώτο είδος η ύλη γίνεται υγρή, στο δεύτερο η ύλη γίνεται στερεή. Ένα παράδειγμα υγροποίησης είναι οι υδρατμοί που έρχονται σε επαφή με μια κρύα  επιφάνεια.

## Παραπομπές


## Δείτε επίσης
* Αντίδραση συμπύκνωσης

Κατηγορία:Κατάσταση της ύλης
Κατηγορία:Φυσικές διεργασίες
Καταλογογράφηση

**Καταλογογράφηση** είναι η εργασία και διαδικασία της δημιουργίας βιβλιογραφικών εγγραφών. Κατά την καταλογογράφηση γίνεται κωδικοποίηση των πληροφοριών που αφορούν ένα βιβλιογραφικό τεκμήριο (παραδοσιακά βιβλίων, αλλά και οποιουδήποτε άλλου τεκμηρίου, συμπεριλαμβανομένων των ηλεκτρονικών) και δημιουργούνται εγγραφές σε μία βάση δεδομένων, η οποία αποτελεί τον κατάλογο βιβλιοθήκης. Οι πληροφορίες που αφορούν ένα τεκμήριο (π.χ. ένα βιβλίο) ονομάζονται μεταδεδομένα.

## Κανόνες καταλογογράφησης

Οι κανόνες καταλογογράφησης δημιουργήθηκαν ώστε πολλοί άνθρωποι που επεξεργάζονται διάφορα είδη υλικού, σε διαφορετικές χρονικές περιόδους και σε διαφορετικές βιβλιοθήκες να καταλογογραφούν με κάποια διαχρονική συνέπεια, ώστε να μπορεί κάποιος να εντοπίζει εύκολα μία εγγραφή και να κατανοεί τα δεδομένα που περιλαμβάνει. Οι κανόνες καταλογογράφησης καθορίζουν:
* ποιες πληροφορίες από το βιβλιογραφικό τεκμήριο θα συμπεριληφθούν στην εγγραφή	
* πώς αυτές οι πληροφορίες θα παρουσιαστούν στον καρτοκατάλογο ή την ηλεκτρονική εγγραφή
* με ποια σειρά θα τοποθετηθούν οι εγγραφές στον κατάλογο.

Σήμερα, οι περισσότεροι κανόνες καταλογογράφησης είναι παρόμοιοι ή βασίζονται στη Διεθνή Πρότυπη Βιβλιογραφική Περιγραφή (*International Standard Bibliographic Description -ISBD*), ένα σύνολο κανόνων που δημιουργήθηκε από τη Διεθνή Ομοσπονδία Συνδέσμων Βιβλιοθηκών (*International Federation of Library Associations - IFLA*) για να μπορεί να περιγραφεί βιβλιογραφικά ένα ευρύ φάσμα υλικών και μέσων. Αυτοί οι κανόνες καθορίζουν στη βιβλιογραφική περιγραφή τα ακόλουθα στοιχεία: τίτλος και δήλωση υπευθυνότητας (συγγραφέας ή επιμελητής ύλης), έκδοση (edition), πληροφορίες που αφορούν το συγκεκριμένο είδος υλικού (π.χ. η κλίμακα σε έναν χάρτη), έκδοση (publication) και διάθεση, φυσική περιγραφή (π.χ. αριθμός σελίδων), σειρά, σημειώσεις, και αριθμός ταυτότητας (ISBN). 

Στις αγγλόφωνες χώρες οι πιο συνηθισμένοι κανόνες καταλογογράφησης είναι οι *Anglo-American Cataloging Rules*, 2nd Edition (για συντομία, AACR2). Παρόλο που σε μερικές χώρες χρησιμοποιούνται και τοπικοί κανόνες (π.χ. στις γερμανόφωνες χώρες υπάρχει το *Regeln für alphabetische Katalogisierung*), το AACR2 έχει μεταφραστεί σε πολλές γλώσσες και είναι κατά κάποιο τρόπο η βίβλος της καταλογογράφησης. Το AACR2 δίνει κανόνες μόνο για *περιγραφική καταλογογράφηση* και καθόλου για *θεματική καταλογογράφηση*.
	
Για βιβλία ή άλλα τεκμήρια που είναι γραμμένα σε ξένη γραφή γίνεται συχνά, μεταγραμματισμός στη γραφή του καταλόγου.

## Δείτε επίσης
* Κατάλογος βιβλιοθήκης
* Σύστημα ταξινόμησης βιβλιοθήκης
* Βιβλιοθήκη
* Βιβλιοθηκονομία και Επιστήμη της Πληροφόρησης
* Βιβλιοθηκονόμος

Κατηγορία:Βιβλιοθηκονομία
Κατηγορία:Βιβλία Αναφοράς
Τάνκοουμπον

** Τάνκοουμπον** (ιαπωνικά: 単行本, Χέπμπορν: Tankōbon) είναι ο ιαπωνικός όρος για τη συλλογή μιας συγκεκριμένης σειράς (όπως μάνγκα ή σειρά βιβλίων, περιοδικών άρθρων, εκθέσεων κτλ.) σε βιβλίο, σε αντίθεση με το περιοδικό που συχνά περιέχει διάφορους τίτλους.

Τυπικά, τα μάνγκα εκδίδονται πρώτα σε περιοδικά ανθολόγια μάνγκα, που έχουν μέγεθος τηλεφωνικού καταλόγου, εβδομαδιαία ή μηνιαία (όπως τα *[[Afternoon]]*, *[[Shonen Jump]]*, *[[Hana to Yume]]*). Αυτά τα ανθολόγια συχνά έχουν εκατοντάδες σελίδες και δεκάδες ξεχωριστές ιστορίες από πολλούς συγγραφείς. Τυπώνονται σε πολύ φτηνό χαρτί και θεωρούνται αναλώσιμα. Ένα τάνκοουμπον συλλέγει τα κεφάλαια από μία μόνο σειρά και τα επανεκδίδει σε τεύχη με καλύτερη ποιότητα χαρτιού.

Κατηγορία:Ορολογία anime και manga
Γιεν

260px|thumb|Χαρτονόμισμα 10000 γιεν (2004)
Το **γιεν**, ακριβέστερα: **εν**, , yen, είναι το επίσημο νόμισμα της Ιαπωνίας. Χρησιμοποιείται επίσης ως αποθεματικό νόμισμα σε ευρεία κλίμακα, μαζί με το δολάριο ΗΠΑ και το ευρώ. Οι κωδικοί κατά ISO 4217 για το γιεν είναι οι JPY και 392. Το εκλατινισμένο σύμβολο για το γιεν είναι το ¥, ενώ στα ιαπωνικά γράφεται με το κάντζι .

## Ετυμολογία
Στην ιαπωνική γλώσσα, το γιεν προφέρεται «εν», αλλά η απόδοσή του ως «yen» στο λατινικό αλφάβητο και ως «γιεν» στο ελληνικό είναι τυποποιημένη, λόγω της ιστορικής του απόδοσης κατ' αυτόν τον τρόπο για πρώτη φορά από τους Πορτογάλους. Το γιεν συγγενεύει ετυμολογικά με το κινεζικό γιουάν και το κορεατικό γουόν, ενώ αρχικά γραφόταν με το ίδιο κάντζι (ιδεόγραμμα) με το κινεζικό γιουάν (圓 πινγίν: yuán, Ουέηντ-Τζάιλς: yuen). Στη σύγχρονη ιαπωνική γραφή χρησιμοποιείται ο απλοποιημένος (σιντζιτάι) χαρακτήρας 円, ο οποίος διαφέρει απ' αυτόν που χρησιμοποιείται στη δημοτική γραφή της κινεζικής γλώσσας (元). Πάντως, το εκλατινισμένο σύμβολο (¥) για το γιεν είναι το ίδιο με αυτό που χρησιμοποιείται για το κινεζικό γιουάν, αν και η Λαϊκή Δημοκρατία της Κίνας επίσης χρησιμοποιεί το γράμμα Υ με μία οριζόντια γραμμή (Ұ). Συνεπώς, χρησιμοποιούνται οι συντμήσεις κατά ISO για τα δύο νομίσματα, JPY για το γιεν και CNY για το γιουάν, ώστε ν' αποφευχθεί η σύγχυση μεταξύ των δύο νομισμάτων. 

Κατά κυριολεξία, η λέξη «en» στα ιαπωνικά σημαίνει «στρογγυλό αντικείμενο», όπως και η λέξη γιουάν στα κινεζικά, εννοώντας τα αρχαία κινεζικά νομίσματα που είχαν στρογγυλό σχήμα και χρησιμοποιούνταν ευρέως και στην Ιαπωνία μέχρι την Περίοδο Τοκουγκάουα. Η γραφή και προφορά με το αρχικό *y* (στα ελληνικά *γι*) βασίζεται στον λατινικό μεταγραμματισμό μίας παλαιάς γραφής της λέξης. Ο ίδιος συνδυασμός εμφανίζεται σε λέξεις όπως  *[[Ουέντα, Νάγκανο|Ουγιέντα]]*, *[[Γιεμπίσου]]*, *[[Τοκουγκάουα Ιεγιάσου|Ιγιεγιάσου]]*, *[[Ινοουέ|Ινοουγιέ]]* και *[[Έντο|Γιέντο]]*. Όπως και στην περίπτωση των ονομάτων Ιαπώνων που ζουν εκτός Ιαπωνίας, ο μεταγραμματισμός του γιεν (*yen*) έχει αποκτήσει κατάσταση μονιμότητας.

## Παραπομπές


## Βιβλιογραφία

* Medhurst, Walter Henry. (1830).  ''An English and Japanese, and Japanese and English Vocabulary: Compiled from Native Works.'' Batavia, Dutch East Indies: [s.n.]. OCLC  5452087 
* Hepburn, James Curtis. (1867).   ''A Japanese and English Dictionary.'' Shanghai: American Presbyterian Mission Press. OCLC 32634467  
* Titsingh, Isaac. (1834). [Siyun-sai Rin-siyo/Hayashi Gahō, 1652]. *Nipon o daï itsi ran; ou, [http://books.google.com/books?id=18oNAAAAIAAJ&dq=nipon+o+dai+itsi+ran  *Annales des empereurs du Japon.'']  Paris: Oriental Translation Society of Great Britain and Ireland.  OCLC 5850691

Κατηγορία:Νομίσματα
Κατηγορία:Οικονομία της Ιαπωνίας
Οτάκου

**Οτάκου** (, Χέπμπορν Otaku) αποκαλούνται στην Ιαπωνία οι φανατικοί οπαδοί των άνιμε, των μάνγκα και των βιντεοπαιχνιδιών. Στα ιαπωνικά, ο όρος οτάκου έχει αρνητικές υποδηλώσεις, ενώ στα αγγλικά και άλλες γλώσσες, ο όρος έχει μεγαλύτερη ελαστικότητα. Μερικοί οπαδοί πιστεύουν ότι έχει θετικές ενώ άλλοι πιστεύουν ότι έχει αρνητικές υποδηλώσεις, ειδικά στα φόρουμ του Ίντερνετ. Ο όρος Ιαπωνόφιλος χρησιμοποιείται συχνά για να περιγραφεί ο οτάκου. Συχνά,  ο όρος οτάκου χρησιμοποιείται ως αυτοπεριγραφή από τους οπαδούς των άνιμε.

## Οτάκου και Weeaboos
* Weeaboo* ή *Wapanese* (Wannabe Japanese) είναι ένας αρνητικός χαρακτηρισμός που περιγράφει όλους τους Οτάκου χωρίς Ιαπωνική προέλευση, κατά κανόνα Καυκάσιους. Πολλοί από αυτούς τελικά φτάνουν σε σημείο να απαρνηθούν την εθνική τους ταυτότητα και να παριστάνουν τους Ιάπωνες ενώ δεν είναι. Η κύρια διαφορά των Οτάκου και των Weeaboos είναι ότι οι Ιάπωνες δεν γίνεται να είναι Weeaboos (εφόσον είναι ήδη Ιάπωνες).

## Παραπομπές


Κατηγορία:Fandom
Κατηγορία:Κοινωνία της Ιαπωνίας
Κατηγορία:Ορολογία anime και manga
Κατηγορία:Επανοικειοποιημένες λέξεις
Peri

Η **PERI** ιδρύθηκε το 1969 και είναι σήμερα ένας από τους μεγαλύτερους προμηθευτές συστημάτων μεταλλοτύπων και ικριωμάτων παγκοσμίως. 
Ο όμιλος PERI παράλληλα με τα κεντρικά γραφεία του στο Weißenhorn της Γερμανίας, έχει 45 θυγατρικές εταιρείες και 100 αποθήκες υλικών ανά τον κόσμο. 
Απασχολεί περισσότερους από 5.000 υπαλλήλους εκ των οποίων οι 850 είναι μηχανικοί (έτος 2006). 
Το 2007 ο συνολικός τζίρος του ομίλου ξεπέρασε τα 1.104 εκατομμύρια Ευρώ. 

## Ιστορία
Η PERI ιδρύθηκε το 1969 στο Weissenhorn της Γερμανίας από τον κο. Artur Schwörer (Άρθουρ Σβόερερ). Το αρχικό προϊόν της εταιρείας ήταν η ξυλοδοκός τύπου T 70 V με υψηλή φέρουσα ικανότητα λόγω του δικτυώματος της και του πατενταρισμένου συστήματος σύνδεσης των κόμβων του. Το 1984 αντικαταστάθηκε από την ξυλοδοκό με δικτύωμα τύπου GT 24 που χρησιμοποιείται έως και σήμερα. 

Το αυτόματο σύστημα αναρρίχησης ACS (Automatic Climbing System) αποτέλεσε ορόσημο στην εξέλιξη των αυτο-αναρριχόμενων συστημάτων της PERI. Χρησιμοποιείται σε κατασκευές μεγάλου ύψους χωρίς γερανό. 

Στις αρχές της δεκαετίας του ’80 η PERI πρωτοστατούσε στην χρήση αλουμινίου για τον κατασκευαστικό τομέα. 

Η συγκεκριμένη τάση υπερίσχυσε του αρχικού σκεπτικισμού όταν τα εργοτάξια συνειδητοποίησαν ότι μια μείωση κατά 20% του συνολικού βάρους ενός καλουπιού ήταν σημαντικό πλεονέκτημα, ιδίως όταν μεγάλο μέρος του ξεκαλούπωματος μετά την σκυροδέτηση γίνεται με τα χέρια. 
Κατά την διάρκεια των τελευταίων 10 ετών ο συνολικός ετήσιος τζίρος του ομίλου PERI αυξήθηκε από 250 σε πάνω από 920 εκατομμύρια ευρώ ενώ παράλληλα ο αριθμός του προσωπικού από 1.700 σε 4.500 υπαλλήλους.

## Γενική Παρουσίαση Προϊόντων
Όλη η σειρά των προϊόντων και υπηρεσιών του ομίλου περιλαμβάνει ξυλοδοκούς, συστήματα μεταλλοτύπου τοιχίων και υποστυλωμάτων, συστήματα πλακών, πλατφόρμες αναρρίχησης, πλατφόρμες εργασίας, αυτόματα συστήματα αναρρίχησης, σκαλωσιές και στύλους υποστύλωσης, σκαλωσιές εργασίας, αντηρίδες, μπετοφόρμ, αντιστηρίξεις για την σκυροδέτηση μονόπλευρων τοιχίων, συστήματα ντιζών και αγκύρωσης, συντήρηση προϊόντων, λογισμικό, τεχνική υποστήριξη και εκπαίδευση συνεργείων στο εργοτάξιο. 

## Έργα

Παρακάτω αναφέρονται έργα που κατασκευάστηκαν με τα συστήματα της PERI:

* Trump International Hotel and Tower, Σικάγο, Η.Π.Α. 
* Trump World Tower, Νέα Υόρκη, Η.Π.Α. – μόνο δύο ημέρες για την ολοκλήρωση ενός ορόφου.
* Γέφυρα Όρεσουντ, Δανία– σύστημα καλουπιού για την σκυροδέτηση μονολιθικής σήραγγας.
* Millau Viaduct, Γαλλία – κατασκευή της γέφυρας με τα υψηλότερα βάθρα στον κόσμο (ύψος 245m). 
* Mercedes-Benz World, Στουτγάρδη, Γερμανία – κατασκευή Μουσείου αυτοκινήτων
* Mega Bridge, Μπανκόγκ, Ταϊλάνδη – κατασκευή τεσσάρων βάθρων με ύψη της τάξεως των 170m.
* Turning Torso, Μαλμό, Σουηδία – κατασκευή περιστραμμένου υψηλού κτιρίου σχεδιασμένο από τον Ισπανό Αρχιτέκτονα Santiago Calatrava. 
* Torre Agbar, Βαρκελώνη, Ισπανία – κατασκευή κτίριου ύψους 142m.

## Εξωτερικοί Σύνδεσμοι
* PERI Ελλάς ΕΠΕ - ελληνικός ιστοχώρος
* PERI GmbH – Διεθνής Ιστοσελίδα
* PERI GmbH - International – Ιστοσελίδες θυγατρικών του ομίλου PERI παγκοσμίως

Κατηγορία:Κατασκευαστικές εταιρείες της Γερμανίας
Μέντωρ

Το όνομα **Μέντωρ** μπορεί να αναφέρεται στους ή στα:

* Μέντωρ (μυθολογία): Πρόσωπο στην ελληνική μυθολογία.
* Μέντωρ ο Ρόδιος: Ρόδιος στρατηγός του 4ου π.Χ. αιώνα.
* Ρίτσαρντ Μέντωρ Τζόνσον: 2ο όνομα του Προέδρου Τζόνσον των ΗΠΑ.
* Μέντωρ (πόλη): Πόλη του Οχάιο στις ΗΠΑ.
* Μέντωρ (πλοίο): Ελληνικό πλοίο του 1821.
* Μέντωρ (περιοδικό): Σμυρναίικο περιοδικό.
* Επίσης η λέξη χρησιμοποιείται μεταφορικά για να υποδηλώσει τον δάσκαλο και πνευματικό καθοδηγητή, βλ. Μέντωρ (μυθολογία).

Κατηγορία:Αποσαφηνίσεις ονομάτων
Περιοχή κυρίων ιδεωδών

Μια ακεραία περιοχή R  καλείται **περιοχή κυρίων ιδεωδών** (**principal ideal domain**) αν κάθε ιδεώδες του R είναι κύριο.

## Παραδείγματα

*Γνωρίζουμε ότι αν  R  σώμα ,τα μόνα ιδεώδη αυτού είναι το ίδιο το R=  και το μηδενικό ιδεώδες \{0_R\}=  και επομένως κάθε σώμα είναι περιοχή κυρίων ιδεωδών.

*Ο \mathbb{Z}[x] είναι ακεραία περιοχή όχι όμως περιοχή κυρίων ιδεωδών.Πράγματι υποθέτοντας ότι για το ιδεώδες  υπάρχει h(x) \in \mathbb{Z}[x] τέτοιο ώστε = προκύπτει  ότι h(x)=\pm 1 ήh(x)=\pm x. Στην πρώτη περίπτωση έχουμε \pm 1=2k(x)+x, άτοπο, ενώ στη δεύτερη περίπτωση έχουμε ότι 2 \in == και άρα  2=x k(x) ,άτοπο.

*Κάθε Ευκλείδεια περιοχή είναι περιοχή κυρίων ιδεωδών ενώ το αντίστροφο δεν ισχύει.Ένα παράδειγμα περιοχής κυρίων ιδεωδών που δεν είναι Ευκλείδεια είναι ο δακτύλιος \{\frac{a}{2}+\frac{b}{2}\sqrt{-19};a,b \in \mathbb{Z} ,a\equiv b \pmod{2} \}.

Κατηγορία:Αφηρημένη άλγεβρα
Κατηγορία:Θεωρία δακτυλίων
Ευκλείδεια περιοχή

Ως Ευκλείδεια περιοχή (**Euclidean domain**) ορίζουμε μια ακεραία περιοχή \mathcal{R} εφοδιασμένη με μια απεικόνιση \delta : \mathcal{R}\smallsetminus \{0\} \rightarrow \mathbb{Z}^{+} η οποία ικανοποιεί τις παρακάτω ιδιότητες:

* αν a/b τότε \delta(a)\le \delta(b)

* Για κάθε a,b \in \mathcal{R} υπάρχουν q,r \in \mathcal{R}  όπου b=qa+r και είτε r=0 είτε \delta(r).

Η απεικόνιση δ καλείται Ευκλείδεια συνάρτηση της \mathcal{R}.

**ψευδο-δακτύλιοι ⊃ [[Δακτύλιος (άλγεβρα)|δακτύλιοι]] ⊃ [[Αντιμεταθετικός δακτύλιος|αντιμεταθετικοί δακτύλιοι]] ⊃ [[ακέραια περιοχή]] ⊃ ολοκληρωτικά κλειστή περιοχή ⊃  περιοχή [[Μέγιστος κοινός διαιρέτης|ΜΚΔ]] ⊃ [[Θεωρία δακτυλίων|περιοχή μοναδικής παραγοντοποίησης]] ⊃ [[περιοχή κυρίων ιδεωδών]] ⊃ ευκλείδεια περιοχή ⊃ [[Σώμα (άλγεβρα)|σώματα]] ⊃ [[αλγεβρικά κλειστό σώμα]]**

## Παραδείγματα

* Το σύνολο των ακεραίων αριθμών \mathbb{Z} είναι Ευκλείδεια περιοχή με Ευκλείδεια συνάρτηση την \delta(x)=|x|.

* Το σύνολο των ακεραίων του Gauss \mathbb{Z}[i]=\{a+bi|a,b\in \mathbb{Z}\} είναι Ευκλείδεια περιοχή με Ευκλείδεια συνάρτηση την \delta(a+bi)=a^2+b^2.

Κατηγορία:Αντιμεταθετική άλγεβρα
Κατηγορία:Θεωρία δακτυλίων
Κυκλοτομικό σώμα

Ως m-οστό **κυκλοτομικό σώμα** (**<math>m^{th}</math> cyclotomic field**) ορίζουμε το σώμα που προκύπτει επισυνάπτοντας στο \mathbb{Q} μια πρωταρχική m-th ρίζα της μονάδας ,δηλαδή είναι της μορφής \mathbb{Q}(e^{\frac{2\pi k i}{m}}) με (k,m)=1.Το σώμα αυτό περιέχει όλες τις m-th ρίζες της μονάδας και είναι το σώμα ριζών (**spliting field**) του m-th κυκλοτομικού πολυωνύμου.Ακόμα ισχύει ότι [\mathbb{Q}(e^{\frac{2\pi k i}{m}}):\mathbb{Q}]=\phi(m) όπου  (k,m)=1 και \mathcal{\phi} η αριθμητική συνάρτηση του Όιλερ.

## Ορισμός

Για n \geq 1, έστω 

:\zeta_n=\left\{e^{\frac{2k\pi i}n}\; | n,k \in \N  \; \gcd(n,k)=1\right\}.

Πρόκειται για μια πρωταρχική n-th ρίζα της ενότητας.  Τότε το nth κυκλοτομικό σώμα είναι η επέκταση του σώματος \mathbb{Q}(\zeta_n)  του \mathbb{Q} που παράγεται από το \zeta_n.

## Παράδειγμα

* Στην περίπτωση που m=p πρώτος έχουμε  ότι το p-οστό κυκλοτομικό σώμα είναι το \mathbb{Q}(e^{\frac{2\pi i}{m}}) και επιπλέον  ότι Irr(e^{\frac{2\pi i}{m}},\mathbb{Q})=t^{p-1}+t^{p-2}+..+t+1 οπότε [\mathbb{Q}(e^{\frac{2\pi i}{m}}):\mathbb{Q}]=p-1=\phi(p).

## Κατάλογος των αριθμών τάξης των κυκλοτομικών σωμάτων

, ή  ή } για το h-μέρος (για πρώτο *n*)




### Πηγές
* Bryan Birch, "Cyclotomic fields and Kummer extensions", in J.W.S. Cassels and A. Frohlich (edd), *Algebraic number theory*, :en:Academic Press, 1973.  Chap.III, pp.&nbsp;45–93.
* Daniel A. Marcus, *Number Fields*, first edition, Springer-Verlag, 1977
* 
* :en:Serge Lang, *Cyclotomic Fields I and II*, Combined second edition. With an appendix by Karl Rubin. Graduate Texts in Mathematic, 121. Springer-Verlag, New York, 1990. ISBN 0-387-96671-4

## Βιβλιογραφία
* 
* 
* 
* 

## Παραπομπές

Κατηγορία:Αλγεβρική θεωρία αριθμών
Κατηγορία:Πολυώνυμα
Κατηγορία:Μιγαδικοί αριθμοί
Κατηγορία:Θεωρία σωμάτων
Κόνραντ Άικεν

Ο **Κόνραντ Άικεν** (*Conrad Potter Aiken*, 5 Αυγούστου 1889 - 17 Αυγούστου 1973) ήταν Αμερικανός συγγραφέας, βραβευμένος με Πούλιτζερ. Το έργο του περιλαμβάνει ποιήματα, διηγήματα, μυθιστορήματα και κριτικές. 

## Βιογραφία
Γεννήθηκε στη Σαβάνα της πολιτείας της Τζόρτζια. Όταν ήταν σε ηλικία έντεκα ετών, ο πατέρας του σκότωσε την μητέρα του και στη συνέχεια αυτοκτόνησε, εξαιτίας των οικονομικών προβλημάτων της οικογένειας. Ο Άικεν ήταν εκείνος που ανακάλυψε τα πτώματά τους, ενώ θεωρείται πιθανό πως ήταν επίσης μάρτυρας των θανάτων τους. Την ανατροφή του ανέλαβε τα επόμενα χρόνια μία θεία του, στη Μασσαχουσέτη. 

Φοίτησε στο Πανεπιστήμιο Χάρβαρντ όπου συνδέθηκε φιλικά με τον Τ. Σ. Έλιοτ και συμμετείχε στην έκδοση του λογοτεχνικού περιοδικού *The Harvard Advocate*. Μετά από ένα χρονικό διάστημα κατά το οποίο εργάστηκε ως δημοσιογράφος, ο Άικεν αφοσιώθηκε ολοκληρωτικά στη λογοτεχνία.

Από τα πρώιμα έργα του είναι εμφανής η επίδραση που του άσκησε ο γαλλικός συμβολισμός, το έργο του Έντγκαρ Άλλαν Πόε, καθώς και οι ψυχαναλυτικές θεωρίες του Φρόυντ. Η πρώτη του ποιητική συλλογή *Early Triumphant* (1914) τον έκανε ευρύτερα γνωστό. Υπήρξε συντάκτης στο περιοδικό *Dial*, γεγονός που οδήγησε στη γνωριμία και φιλία του με τον Έζρα Πάουντ. 

To 1921 εγκαταστάθηκε στην Αγγλία πραγματοποιώντας κατά διαστήματα ταξίδια στη γενέτειρά του. Τα επόμενα χρόνια ολοκλήρωσε το μεγαλύτερο μέρος των διηγημάτων και μυθιστορημάτων του, ειδικότερα κατά τις δεκαετίες του 1930 και 1940. Το 1930 βραβεύτηκε με το βραβείο Πούλιτζερ για την ποιητική του συλλογή *Selected Poems*. Άλλες διακρίσεις με τις οποίες τιμήθηκε περιλαμβάνουν το Χρυσό Μετάλιο στην ποίηση από την Αμερικανική Ακαδημία Τεχνών και Γραμμάτων το 1958 και το Εθνικό Μετάλιο στη Λογοτεχνία το 1969. 

Τα τελευταία χρόνια της ζωής του έζησε στην πόλη της Σάβανα όπου πέθανε στις 17 Αυγούστου 1973. 

## Παραπομπές


## Εξωτερικοί σύνδεσμοι
*
*The New Georgia Encyclopedia 
*poets.org - Από τον ιστότοπο της Ακαδημίας Αμερικανών Ποιητών

Κατηγορία:Αμερικανοί ποιητές
Κατηγορία:Αμερικανοί μυθιστοριογράφοι
Κατηγορία:Αμερικανοί διηγηματογράφοι
Κατηγορία:Αμερικανοί κριτικοί
Ελάχιστο πολυώνυμο

Έστω  \mathit{L}:\mathit{K} επέκταση σωμάτων και ένα στοιχείο a \in L αλγεβρικό επί του \mathit{K}. Ως ελάχιστο πολυώνυμο του a επί του \mathit{K} (**minimum polynomial of a over K**) ορίζουμε το μοναδικό μονικό πολυώνυμο m(t) \in \mathit{K}[t] ελαχίστου βαθμού για το οποίο ισχύει m(a)=0.

## Παράδειγμα

*Το i \in \mathbb{C} είναι αλγεβρικό στοιχείο επί του \mathbb{R} καθως είναι ρίζα του p(t)=t^2+1 \in \mathbb{R}[t] το οποίο είναι και το ελάχιστο πολυώνυμο του i επι του \mathbb{R}.Πράγματι αν υπήρχε μονικό πολυώνυμο μικροτέρου βαθμού στο \mathbb{R}[t] με n(i)=0 τότε επειδή degn  το n(t) θα ήταν της μορφής n(t)=t+q από το οποίο έπεται ότι i \in \mathbb{R} άτοπο.

Κατηγορία:Θεωρία πινάκων
Κατηγορία:Πολυώνυμα
Κατηγορία:Θεωρία σωμάτων
Κακάο

Το **κακάο** είναι ο ξηρός και μερικώς ζυμωμένος λιπαρός σπόρος του κακαόδεντρου από το οποίο γίνεται η σοκολάτα. Η επιστημονική ονομασία του κακαόδεντρου είναι *Theobroma cacao* («Θεοβρώμα το κακάο») και προέρχεται από τις λέξεις θεός και βρώση, δηλαδή το «φαγητό των θεών». Οι Αζτέκοι ήταν οι πρώτοι που χρησιμοποίησαν τους σπόρους του κακάο στη διατροφή τους και για να κατασκευάσουν σοκολάτα. Λάτρευαν το δέντρο του κακάο και το θεωρούσαν ως πηγή δύναμης και πλούτου. Μάλιστα χρησιμοποιούσαν τους σπόρους του κακάο σαν μια μορφή νομίσματος.

Συχνά πωλείται ως σκόνη κακάο, μια ξηρή σκόνη που γίνεται με την άλεση των σπόρων κακάο και την αφαίρεση του βούτυρου κακάο από τα σκούρα καφέ, πικρά στερεά κομμάτια. Το ίδιο το κακάο έχει μια εξαιρετικά πικρή γεύση. Υπάρχει άφθονο κακάο στην τροπική Αφρική. Αυτό συλλέγεται και στέλνεται σε άλλες χώρες για να το επεξεργαστούν.

Το κακάο φαίνεται να είναι αφέψημα με ευεργετικές συνέπειες στην υγεία του ανθρώπου. Είναι μια από τις πιο πλούσιες τροφές σε πολυφαινόλες. Σημαντικός αριθμός επιστημονικών μελετών παρουσιάζουν το κακάο να περιέχει υψηλές συγκεντρώσεις φλαβονοειδών και προκυανιδινών, συστατικά που έχουν αντιοξειδωτική δράση, παρεμποδίζοντας την οξειδωτική δράση των ελεύθερων ριζών και προστατεύουν έτσι από τον καρκίνο, τις καρδιοπάθειες και τη γήρανση. Ωστόσο έχει διαπιστωθεί ότι επηρεάζει δυσμενώς τη λειτουργία του ήπατος.

## Παραπομπές


## Εξωτερικοί σύνδεσμοι
* 
* 

Κατηγορία:Διεγερτικά φυτά
Κατηγορία:Καλλιέργειες που προέρχονται από το Μεξικό
Κατηγορία:Κάρυα και ελαιούχοι σπόροι
Κατηγορία:Μεξικάνικη κουζίνα
Κατηγορία:Ροφήματα
Κατηγορία:Σοκολάτα
Κατηγορία:Τροπικά φρούτα
Κατηγορία:Φυτικά και μυκητιακά διεγερτικά
Ιδεώδες

Η γενικότερη σημασία του όρου είναι ότι δηλώνει καθετί που θεωρείται υποδειγματικό πρότυπο τόσο ως ύπαρξη όσο και ως δράση ακόμη και ως ηθικότητα. Έτσι, επειδή ο όρος αυτός ενέχει το μέγιστο βαθμό τελειότητας, μπορεί να αφορά είτε πρόσωπο, είτε αντικείμενο είτε ιδιότητα.

Επειδή όμως αποτελεί το μέγιστο και τελικό σκοπό της βούλησης θεωρείται πως μπορεί ν΄ ανταποκρίνεται σε απαιτήσεις τέλειας ύπαρξης ή πραγμάτωσής της. Με δεδομένα τα παραπάνω απαντώνται πολλά είδη ιδεωδών όπως:
*Ατομικά ιδεώδη, 
*Κοινωνικά ιδεώδη, 
*Εθνικά ιδεώδη, 
*Θεωρητικά και πρακτικά ιδεώδη, 
*Αισθητικά ιδεώδη, 
*Θρησκευτικά ιδεώδη, 
*Ιστορικο-κοινωνικά ιδεώδη, 
*Ιστορικά ιδεώδη, 
*Υπερχρονικά ιδεώδη, ως και
*Πανανθρώπινα ιδεώδη.

Το Ιδεώδες αποτελεί επίσης ιδιαίτερο όρο της Φιλοσοφίας και των Μαθηματικών.

Ο όρος **Ιδεώδες** έχει μεταφερθεί στην αγγλική με τον όρο **Ideal**.

## Δείτε επίσης
*Ηθική
*Ιδεαλισμός

Κατηγορία:Έννοιες στην Ηθική
Κατηγορία:Φιλοσοφία της ζωής
Ιδεώδες (αποσαφήνιση)

Ο όρος **ιδεώδες** μπορεί να έχει τις εξής έννοιες:

*Ιδεώδες, όρος της Ηθικής.
*Ιδεώδες (μαθηματικά), τύπος υποσυνόλου στα μαθηματικά.
Αντιπηκτικό

Ο όρος **αντιπηκτικό** (στερητικό άλφα + πήξη, δηλαδή εμποδίζει την πήξη) μπορεί να αναφέρεται στις εξής έννοιες:
* Στο αντιψυκτικό, μια ουσία που χαμηλώνει το σημείο πήξης άλλης ουσίας όταν αναμειχθεί.
* Στην ιατρική ως αντιπηκτική αγωγή, ως σκευάσματα τα οποία εμποδίζουν την πήξη του αίματος.
Σέρχιο Μπαδίγια Καστίγιο

Ο **Σέρχιο Μπαδίγια Καστίγιο** (*Sergio Badilla Castillo*, Βαλπαραΐσο, Χιλή, 30 Νοεμβρίου 1947) είναι Χιλιανός ποιητής, ο εφευρέτης της τάσης *transrealista* στη σύγχρονη ποίηση, με μεγάλη σκανδιναβική επιρροή στο έργο του. Θεωρείται ένας από τους σημαντικότερους ποιητές της Λατινικής Αμερικής. Σπούδασε λογοτεχνία στο Πανεπιστήμιο της Χιλής. 

## Το έργο του

* Lower from my Branch Invandrarförlaget. 1980. Borås. Sweden. (Διηγήματα) 
* Sign’s Dwelling. Bikupa Editions. 1982. Stockholm. (Ποίηση) 
* Cantoniric. LAR Editions. 1983. Madrid. (Ποίηση) 
* Reverberations Of Aquatic Stones. Bikupa. 1985. Stockholm. (Ποιήση) 
* Terrenalis. Bikupa Editions. 1989. Stockholm. (Ποίηση) 
* Nordic Saga. Monteverdi Editions. 1996, Santiago de Chile. (Ποιήση) 
* The Fearful Gaze of the Bastard. 2003. Regional Council of Valparaiso. (Ποίηση) 
* Transrealistic Poems and Some Gospels. 2005. Aura Latina. Santiago/Stockholm. (Ποίηση) 

## Εξωτερικοί σύνδεσμοι
* XV Διεθνές Φεστιβάλ Ποίησης του Μεδεγίν
* Lyrikwelt
* Lahti International Writers Union
* Biography on the Online Poetry Classroom of the Academy of American Poets
* International Poetry Days in Malmö, Sweden
* Literati-Magazine
* Art Omi International Writers Council

Καστιγιο Σερχιο
Βίκτορ Σάντσεθ

Ο **Βίκτορ Σάντσεθ ντελ Άμο** (*Víctor Sánchez del Amo*, 23 Φεβρουαρίου 1976), γνωστός και ως **Βίκτορ**, είναι Ισπανός πρώην ποδοσφαιριστής και νυν προπονητής ποδοσφαίρου.

## Συλλογική καριέρα
Αγωνιζόταν ως μεσοεπιθετικός στη δεξιά πλευρά. Έχει κατακτήσει το πρωτάθλημα Ισπανίας με τη φανέλα της Ρεάλ Μαδρίτης (με την οποία πήρε και το Τσάμπιονς Λιγκ το 1998) και της Ντεπορτίβο Λα Κορούνια, από την οποία αφέθηκε ελεύθερος τον Ιούνιο του 2006.

Το καλοκαίρι του 2006 υπόγραψε συμβόλαιο τριετούς διάρκειας με τον Παναθηναϊκό με τον οποίο αγωνίστηκε σε 12 αγώνες στο πρωτάθλημα (τους δέκα ως βασικός), τρεις στο κύπελλο Ελλάδας και τρεις στο κύπελλο ΟΥΕΦΑ. Παρά την εντυπωσιακή του απόδοση στον αγώνα με αντίπαλο τον Ολυμπιακό στον α΄ γύρο (1-0) η γενικότερη παρουσία του κυμάνθηκε σε μέτρια επίπεδα με αποτέλεσμα ο Παναθηναϊκός να τον αποδεσμεύσει την επόμενη χρονιά. Έκλεισε την ποδοσφαιρική του καριέρα την περίοδο 2007-2008 αγωνιζόμενος με τα χρώματα της Έλτσε.

## Διεθνής καριέρα
Στην Εθνική Ισπανίας αγωνίστηκε συνολικά 8 φορές την περίοδο από το 2000 έως το 2002. Το ντεμπούτο του πραγματοποιήθηκε ενάντια στην Εθνική Γερμανίας.

Είχε επίσης αγωνιστεί στην ομάδα Κ-21 της Ισπανίας την περίοδο 1996-1998 έχοντας συνολικά 12 συμμετοχές και τρία τέρματα. Υπήρξε μέλος της ισπανικής ομάδας στο Ευρωπαϊκό Πρωτάθλημα Ελπίδων του 1998, που κατέκτησε το κύπελλο επικρατώντας στον τελικό της Ελλάδας (1-0).

## Προπονητική καριέρα
Μετά την αποχώρησή του από την ενεργό δράση ακολούθησε καριέρα προπονητή. Έχει εργαστεί μόνο ως βοηθός στη Χετάφε (2010-2012), στη Σεβίλλη (2012-2013) και στον Ολυμπιακό (2013-2014). 

Στις 23/06/2016 ανέλαβε χρέη προπονητή του Ολυμπιακού μετά την παραίτηση του Μάρκο Σίλβα και στη συνέχεια ανέλαβε προπονητής της Ρεάλ Μπέτις.

## Τίτλοι
* Ισπανικό πρωτάθλημα 1997, 2000
* Ισπανικό Κύπελλο 2002
* Ισπανικό σουπερκάπ 1997, 2000, 2002
* Τσάμπιονς Λιγκ 1998

## Παραπομπές


## Εξωτερικοί σύνδεσμοι
*
*
*National team data
*Deportivo archives 
*
*

Κατηγορία:Ισπανοί ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ρεάλ Μαδρίτης
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ποδοσφαιριστές Ράθινγκ Σανταντέρ 
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Έλτσε ΚΦ
Κατηγορία:Ποδοσφαιριστές Εθνικής Ισπανίας
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Προπονητές Σούπερ Λιγκ Ελλάδας
Κατηγορία:Προπονητές ποδοσφαίρου Ρεάλ Μπέτις
Κατηγορία:Προπονητές ποδοσφαίρου Ντεπορτίβο Λα Κορούνια
Κατηγορία:Προπονητές Πριμέρα Ντιβιζιόν
Κατηγορία:Ποδοσφαιριστές Ρεάλ Μαδρίτης Γ